Source: https://www.ebankrot.sk/blog/bankrot-danova-licencia-v-praxi
Timestamp: 2019-09-15 06:36:29+00:00

Document:
Bankrot® Blog - Ako funguje Daňová licencia v praxi ?
Mar 27, 2016 Mgr.Vladimír Strýček
DL je splatná v lehote na podanie daňového priznania. Ak si daňovník predĺži lehotu na podanie daňového priznania podľa § 49 ods.3 zákona o dani z príjmov, predlžuje sa aj splatnosť DL. Prvýkrát sa DL bude platiť za zdaňovacie obdobie, ktoré začína najskôr 1. januára 2014 v roku 2015.
Za zdaňovacie obdobie kratšie ako 12 po sebe nasledujúcich mesiacov sa DL vypočíta pomernou časťou podľa počtu kalendárnych mesiacov zdaňovacieho obdobia. DL v pomernej výške platí napríklad
daňovník pri podnikových kombináciách charakteru zlúčenia, splynutia, rozdelenia,
daňovník, ktorý mení zdaňovacie obdobie z kalendárneho roka na hospodársky rok a naopak,
daňovník, ktorý vstupuje do likvidácie alebo konkurzu počínajúc rokom 2015 za zdaňovacie obdobie, ktoré končí dňom predchádzajúcim vstupu do likvidácie alebo dňom predchádzajúcim vyhlásenia konkurzu a pod.
U daňovníka – právnickej osoby, ktorého priemerný evidenčný počet zamestnancov vo fyzických osobách so zdravotným postihnutím za zdaňovacie obdobie je najmenej 20 % z celkového priemerného počtu zamestnancov vo fyzických osobách sa výška DL znižuje na polovicu.
počas 3 bezprostredne po sebe nasledujúcich zdaňovacích období, nasledujúcich po zdaňovacom období, za ktoré bola DL zaplatená, nevznikne možnosť odpočítať DL alebo nevznikne kladný rozdiel medzi daňovou povinnosťou a zaplatenou DL z dôvodu vykázania nedostatočnej daňovej povinnosti
ku dňu zrušenia daňovníka bez likvidácie (splynutie, zlúčenie, rozdelenie), pretože právny nástupca nemá nárok na zápočet DL
ku dňu vstupu daňovníka do konkurzu alebo likvidácie, pretože v období likvidácie a konkurzu sa DL neplatí podľa § 46b ods.7 zákona o dani z príjmov
Daňovník, ktorý je povinný platiť DL má právo poukázať podiel zaplatenej dane podľa podmienok uvedených v § 50 zákona o dani z príjmov a to z celej výšky zaplatenej DL.
Pri podaní DP za rok 2015, alebo v priebehu kalendárneho roka 2015 (napríklad daňovník so zdaňovacím obdobím hospodársky rok, ktorý končí v priebehu roka 2015 a lehota na podanie DP uplynie najneskôr 31.12.2015) sa znižuje výška podielovej dane na 1,5 % ak poskytovateľ poskytne finančný dar neziskovej organizácii vo výške 1 %. Ak nebude poskytnutý finančný dar, výška podielovej dane sa znižuje na 1 %.
Pri poukázaní podielu zaplatenej dane po 31.12.2015 ak daňovník (právnická osoba) poskytne finančný dar vo výške 0,5% vybraným prijímateľom, môže poskytnúť podielovú daň vo výške 2 %. Ak neposkytne finančný dar vo výške 0,5%, výška podielovej dane sa zníži na 1%. Postupné znižovanie výšky podielovej dane podľa § 52i ZDP sa od 1.1.2016 nepoužije.
Organizačné zložky a stále prevádzkarne zahraničných daňovníkov a DL
Organizačné zložky a stále prevádzkarne umiestnené na území SR, zriadené daňovníkmi s obmedzenou daňovou povinnosťou - právnickými osobami majú povinnosť platiť DL nasledovne:
ak je zriaďovateľom organizačnej zložky zahraničná právnická osoba, ktorá je daňovníkom zmluvného štátu (teda štátu s ktorým má Slovenská republika uzavretú zmluvu o zamedzení dvojitého zdanenia) a organizačná zložka je súčasne aj stálou prevádzkarňou, má povinnosť platiť DL
ak je zriaďovateľom organizačnej zložky zahraničná právnická osoba, ktorá je daňovníkom zmluvného štátu (teda štátu s ktorým má Slovenská republika uzavretú zmluvu o zamedzení dvojitého zdanenia)a organizačná zložka nie je súčasne aj stálou prevádzkarňou, nemá povinnosť platiť DL
ak je zriaďovateľom organizačnej zložky zahraničná právnická osoba, ktorá nie je daňovníkom zmluvného štátu (teda štátu, s ktorým nemá Slovenská republika uzavretú zmluvu o zamedzení dvojitého zdanenia) bez ohľadu na skutočnosť či organizačná zložka je alebo nie je súčasne aj stálou prevádzkarňou podľa § 16 ods.2 zákona o dani z príjmov a príslušnej ZZDZ, má povinnosť platiť DL
ak zahraničná právnická osoba nemá na našom území umiestnenú organizačnú zložku ani stálu prevádzkareň, ale dosahuje príjmy, pri ktorých jej vzniká povinnosť podať DP právnických osôb, mápovinnosť platiť DL.
daňovník, ktorému vznikla prvýkrát povinnosť podať DP za zdaňovacie obdobie v ktorom vznikol, okrem právneho nástupcu daňovníka zrušeného bez likvidácie;
organizácie, ktoré nie sú zriadené alebo založené na podnikanie uvedené v § 12 ods.3 zákona o dani z príjmov, ktorých nezisková činnosť vyplýva z osobitných predpisov, na základe ktorých vznikli (napr. občianske združenia, neziskové organizácie poskytujúce všeobecne prospešné služby, nadácie, obce a VÚC a t ď);
daňovník prevádzkujúci chránenú dielňu alebo chránené pracovisko, ak disponuje rozhodnutím obvodného úradu o ich zriadení podľa § 55 zákona č.5/2004 Z. z. o službách v zamestnanosti;
daňovník u ktorého po skončení konkurzu začne likvidácia alebo pokračuje v likvidácii;
daňovník u ktorého dôjde k zrušeniu návrhu na vyhlásenie konkurzu pre nedostatok majetku neplatí DL za zdaňovacie obdobie, ktoré končí dňom predchádzajúcim dňu zamietnutiu návrhu na vyhlásenie konkurzu pre nedostatok majetku;
pri podaní DP po 31. decembri 2015 neplatí DL pozemkové spoločenstvo, ktoré nedosiahlo žiadne príjmy, alebo u ktorého ročný obrat podľa § 19 ods.1 a 2 zákona č. 97/2013 Z. z. o pozemkových spoločenstvách nepresiahol 10 000 €
daňovník, ktorý podľa § 68 ods.6 Obchodného zákonníka podal návrh na zrušenie bez likvidácie neplatí DL počnúc zdaňovacím obdobím, v ktorom podal návrh na zrušenie bez likvidácie, okrem situácie, ak základné imanie prechádza na právneho nástupcu.
Uvedené sa uplatní pri podaní DP po 31.decembri 2015 a týka sa aj daňovníka, ktorý podal návrh na zrušenie bez likvidácie podľa §68 ods.6 Obchodného zákonníka v predchádzajúcich zdaňovacích obdobiach pri podaní DP po 31. decembri 2015 podľa novely ZDP č.253/2015 Z. z.

References: § 49
 § 46
 § 50
 § 52
 § 16
 § 12
 § 55
 § 19
 § 68
 §68